পাকিস্তান জিন্দাবাদ (গান)
পাকিস্তান জিন্দাবাদ ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত তারানা-ই-পাকিস্তান নামক একটি কবিতা থেকে গৃহীত হয়েছিল। গানটির সুর করেন নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।